open-index/open-wikipedia-markdown huggingface dataset:
Augustavo Truškovskių šeimos mauzoliejaus koplyčia

**Augustavo Truškovskių šeimos mauzoliejaus koplyčia** () – koplyčia, esanti Augustavo mieste, parapijos kapinėse. 

1832 m. koplyčią užsakė pastatyti Jonas Nepomukas Truškovskis (Jan Nepomucen Truszkowski). Koplyčia pašventinta 1834 metais. Koplyčia medinė su barokinio stiliaus altoriumi centre. Visų šventųjų dieną koplyčioje rengiamos mišios. 1987 m. vasario 25 d. koplyčia buvo įtraukta į Palenkės vaivadijos istorinių paminklų sąrašą.


Vaizdas:Chapel of Truszkowski Family in Augustow 04.jpg|Paminklinė lenta
Vaizdas:Chapel of Truszkowski Family in Augustow 02.jpg


## Šaltiniai

* Palenkės vaivadijos saugomų istorijos paminklų sąrašas (lenk.).

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., s. 274. ISBN 978-83-925620-0-9.  
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo "Hańcza", 1993 m., s. 36. ISBN 83-900828-3-7.
Augustavo Suklupusiojo Jėzaus koplyčia

**Augustavo Suklupusiojo Jėzaus koplyčia** () – koplyčia Augustavo mieste, prie ul. Zygmuntowskiej ir ul. Rajgrodzkiej gatvių sankryžos. Šioje vietoje koplyčia stovėjo dar XVIII a. Apie XIX a. vidurį minima šioje vietoje stovėjusi medinė koplyčia, kuri buvo aptverta medine tvora ir apsodinta tuopomis. 1872 m. buvo pastatyta nauja koplyčia. Per II pasaulinį karą koplyčia buvo sugriauta. Atstatyta 1950-1954 m., pašventinta 1955 metais. 


Vaizdas:Augustów, kaplica pw. Pana Jezusa Klęczącego 1.JPG
Vaizdas:Kapliczka w Augustowie 02.jpg


## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 185, 751-752. ISBN 978-83-925620-0-9.
Nivernė

**Nivernė** ( – istorinė sritis (provincija) Prancūzijos centre. Šiuo metu sudaro vakarinę Burgundijos administracinio regiono dalį (dalinai sutampa su Njevro departamentu). Didžiausias miestas − Neveras. 

## Istorija

Nuo senovės regionas pasižymėjo drėgnu klimatu ir gausiais miškais, sudariusiais Istorinės Burgundijos šiaurės vakarų pakraštį. Ankstyvaisiais viduramžiais regioną valdė Burgundų karalystė, vėliau − Frankų Orleano karalystė, Frankų imperija. 843 m. ją padalinus, šiaurės vakarinė istorinės Burgundijos dalis atiteko Vakarų Frankų karalystei. Vakarų frankų Burgundija sparčiai skaidėsi į smulkias grafystes, kurių viena buvo Nivernė grafystė. Iki 911 m. Nivernė, kartu su kitomis smulkiomis grafystėmis, buvo įjungta į Burgundijos kunigaikštystę.

Pačioje X a. pabaigoje Nevere įsitvirtino vietinė dinastinė linija, ir Nivernės grafai palaipsniui tapo nepriklausomi nuo Burgundijos. Nuo XI a. iki XIII a. II pusės Nevero grafai dinastinių ryškių dėka valdė ir gretimas Osero ir Tonero grafystes. 1184 m. pasibaigus vietinei dinastijai, grafystę valdė Kurtenė, Donzy, Šatijonų, Burbonų, Burgundų dinastijos. 1272 m. Nivernė grafystė (be Osero ir Tonero) per dinastinius ryšius perėjo Flandrijos grafams (Dampjerų dinastijai), o 1384 m. kartu su Flandrija Nivernė vėl atiteko Burgundijos kunigaikštystei (Burgundų Valua dinastija), tačiau čia įsitvirtino atskira dinastinė atšaka.

1539 m. grafystė buvo prijungta prie Prancūzijos karalystės provincijos teisėmis, tačiau išlaikė nepriklausomą statusą kaip **Nivernė kunigaikštystė**. Ši provincija ribojosi su Orleane (šiaurėje), Burgundija (šiaurėje ir rytuose), Burbone (pietuose) ir Beri (vakaruose).

1565−1659 m. Kunigaikštystę valdė iš Mantujos kunigaikštystės kilusi Gonzagų dinastija, o paskutinis jų kunigaikštis pardavė kunigaikštystę kardinolui Mazariniui. Šiam mirus, kunigaikštystę valdyti liko jo sūnėnas Filipas Mančinis, įtvirtindamas čia Mančinių šeimos valdžią. Kunigaikštystė ir provincija panaikinta Prancūzijos revoliucijos metu, 1789 m.
Augustavo Evangelikų bažnyčia

**Augustavo Evangelikų bažnyčia** () – nebeegzistuojanti bažnyčia, buvusi Augustavo mieste. 

Augustave gyveno labai maža evangelikų bendruomenė, kuri 1833 m. kreipėsi į miesto vadovą Iwan Paskiewicz su prašymu pasistatyti naują bažnyčią. 1834 m. architektas *Hipolit Kossuth* parengė bažnyčios statybos planą. Bažnyčiai skirta žemė nupirkta 1838 metais ir bažnyčios statybos prasidėjo 1840 metais. Statyboms vadovavo *Józef Foks*. Bažnyčios statybas finansavo vietinė valdžia. 1841 m. bažnyčios statybos buvo užbaigtos. 1851 m. buvo sutvarkytos lubos ir kolonos. 1890–1892 m. buvo pakeistas bažnyčios stogas.

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., s. 274. ISBN 978-83-925620-0-9.
Notariato teisė

**Notariato teisė** – notarinės veiklos teisė; notarų profesinės veiklos teisė. Visuma teisės normų, reguliuojančių notarinių veiksmų atlikimą, juos atliekančių asmenų (seniūnas, konsulinis pareigūnas) statusą, su jais susijusią veiklą. Apima civilinės teisės, administracinės teisės, kitas nuostatas.

## Teisės šaltiniai
Pagrindinis teisės šaltinis – Notariato įstatymas, Civilinis kodeksas.

Lietuvoje – LR notariato įstatymas, LR konsulinis statutas, LR civilinis kodeksas ir kt.
Paula Radziulytė

**Paulina „Paula“ Radziulytė** (1905 m. vasario 14 d. – 1986 m. birželio 19 d.) – Lietuvos lengvaatletė. Pirmoji Lietuvos olimpietė moteris.

1928 m. vasaros olimpinėse žaidynėse atstovavo Lietuvos rinktinei lengvosios atletikos 800 m bėgime. Savo grupėje atbėgusi paskutinė, galutinėje įskaitoje ji dalinosi 23-24 vietas. Nors tai ir priešpaskutinis rezultatas moterų 800 m bėgime, tai vis tiek geriausia Lietuvos lengvaatlečių vieta 1928 m. olimpiadoje.

Po karo pasitraukė iš Lietuvos, 1958 m. apsistojo Bostone.

## Pasiekimai

## Šaltiniai
Augustavo Šv. Bartalomiejaus bažnyčia

**Augustavo Šv. Bartalomiejaus bažnyčia** () – bažnyčia, egzistavusi Augustavo mieste 1845–1905 metais. 

Dar XVI a. pabaigoje šioje vietoje stovėjo medinė bažnyčia. Sprendimas statyti mūrinę bažnyčią buvo priimtas 1836 metais. Statyboms leidimas duotas 1837 metais. 1839 m. statybų vadovu tapo *Józef Foks*. 1842 m. šalia medinės bažnyčios griuvėsių prasidėjo naujos mūrinės bažnyčios statybos. Statybos užbaigtos 1845 metais. Bažnyčios vidaus sutvarkymas vyko dar dvejus metus. 1862 m. pastatyti du bokštai. Bažnyčia buvo pašventinta 1847 m. liepos 12 dieną. 1905 metais dėl mažo tikinčiųjų skaičiaus bažnyčia buvo nugriauta. 

Bažnyčia buvo klasicistinio stiliaus. Bažnyčios aukštis buvo 29 m, plotis 13 m, o aukštis 9 metrai. Bažnyčios frontonas rėmėsi ant keturių kolonų. Bažnyčios grindys buvo iš pušų medienos, stovėjo trys altoriai. 

Vietoje šios bažnyčios 1906–1911 m. buvo pastatyta Augustavo Šv. Jėzaus širdies bazilika. 

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 185, 751-752. ISBN 978-83-925620-0-9.
Augustavo Jatke Kalniz sinagoga

**Augustavo Jatke Kalniz sinagoga** () – hasidinio judaizmo atstovų mūrinė sinagoga, pastatyta 1925–1928 metais, Augustavo mieste. Sinagoga buvo įskikūrusi ul. Żabiej 7 gatvėje, dabar šiame pastate yra mokesčių inspekcija.

## Šaltiniai

* Wojciech Wilczyk Niewinne oko nie istnieje ss. 50-51 Korporacja Ha!Art Kraków 2009 m. ISBN 978836140796-6 

## Nuorodos

* Sinagogos aprašymas .
Teisiškai patvirtintas vertimas

**Teisiškai patvirtintas vertimas** – vertimas, atliktas sertifikuoto vertėjo arba notarizuotas (patvirtintas notariškai). Tam, kad vertimą būtų galima naudoti kaip oficialų dokumentą, jį paprastai reikia oficialiai (notariškai) patvirtinti. Tą gali atlikti ne tik notaras, bet ir konsulinis pareigūnas. Rusijoje - taip pat tam tikrais atvejais ir ligoninės vyriausiasis gydytojas, laivo kapitonas. Vertimą, atliktą teismo vertėjo teismo posėdžio metu, tvirtina teisėjas. Komercinių dokumentų vertimą Rusijoje taip pat gali patvirtinti Rusijos prekybos ir pramonės rūmai.

## Notarizuotas vertimas
Notarizuotas vertimas - notariškai patvirtintas vertimas; t. y. toks, kurį atliko vertėjas, o jį patvirtino - notaras. Paprastai notaras liudija tik vertėjo parašo tikrumą. *De jure* notaras taip pat gali patvirtinti vertimo tikrumą, jeigu jis moka atitinkamą užsienio kalbą ir imasi tikrinti vertimo (ar net versti pats).

## Šaltiniai
Augustavo sinagoga

**Augustavo sinagoga** () – nuo 1840 m. iki II pasaulinio karo, Augustavo mieste egzistavusi sinagoga. 1839 m. buvo priimtas sprendimas pastatyti didžiąją žydų sinagogą (*Beit ha-Kneset ha-Gadol*). Sinagogos statybos kainavo apie 52 000 zlotų. Statybų vadovas buvo *Józef Foks*. Sinagogos statybos prasidėjo 1840 m. vasario mėnesį. Statybos užbaigtos 1843 metais. Bažnyčios ilgis buvo 63,5 m, plotis 36,5 m, o aukštis 10 metrų. Per II pasaulinį karą sinagoga buvo sugriauta. Po karo nebuvo atstatyta, jos vietoje XX a. 5 dešimtmetyje buvo pastatyta pieninė.

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., s. 186. ISBN 978-83-925620-0-9.  
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo "Hańcza", 1993 m., s. 33. ISBN 83-900828-3-7.  

## Nuorodos

* Sinagogos aprašymas I ;
* Sinagogos aprašymas II .
Anjangas

**Anjangas** gali reikšti:

* Anjangas – miestas Pietų Korėjoje;
* Anjangas – miestas Kinijoje;
* Huanhė arba Anjangas – upė Kinijoje.
Notarinė apylinkė

**Notarinė apylinkė** ( - „notarinė apygarda“) - notarų (-o) biuro aptarnaujama, notaro veiklos teritorija, apylinkė. Nustatoma pagal atitinkamą teritorinį-administracinį suskirstymą. Lietuvoje notaro veiklos teritoriją nustato LR teisingumo ministras. Rusijoje - justicijos organai su Notarų rūmais. Tai turi reikšmę, pvz., paveldėjimo bylų atvejais, kuomet reikia kreiptis į nustatytą notaro biurą pagal paveldėjimo gyvenamąją vietovę.
Augustavo Čenstakavos Dievo Motinos bažnyčia

**Augustavo Čenstakavos Dievo Motinos bažnyčia** () – bažnyčia Augustavo mieste *ul. Kardynała Stefana Wyszyńskiego 2A* gatvėje. 

Bažnyčios statyba buvusiuose Rusijos imperijos kareivių barakuose prasidėjo 1896 m. ir tęsėsi iki 1909 m. Bažnyčia pastatyta Romos-Bizantijos architektūros stiliumi. Po pastatymo šventovėje vykdavo stačiatikių pamaldos. Per Pirmąjį pasaulinį karą bažnyčia buvo stipriai apgriauta, vokiečiai čia įkūrė ginklų sandėlį. 1927 m. pastatas buvo atstatytas ir iki 1939 m. tarnavo kaip katalikų bažnyčia. 1957 m. oficialiai atiteko katalikų bendruomenei. 1980 m. bažnyčia tapo Augustavo Čenstakavos parapijos centru. XX a. 9 dešimtmetyje bažnyčiai pristatytas bokštas. 1987 m. vasario 25 d. bažnyčia buvo įtraukta į Palenkės vaivadijos istorinių paminklų sąrašą.


Vaizdas:Augustów, kościół pw. Matki Boskiej Częstochowskiej 2.JPG
Vaizdas:Augustów, kościół pw. Matki Boskiej Częstochowskiej 3.JPG
Vaizdas:Augustów, kościół pw. Matki Boskiej Częstochowskiej 4.JPG


## Nuorodos
* Palenkės vaivadijos saugomų istorinių paminklų sąrašas (lenk.);
* Bažnyčios aprašymas (lenk.).

## Literatūra
* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 185, 751–752. ISBN 978-83-925620-0-9.
Nyderlandų notariato akademinė draugija

**Nyderlandų notariato akademinė draugija** (, **BNS**) - skėtinė organizacija, vienijanti šešias notariato studentų asociacijas Nyderlanduose. BNS buvo įkurta 1965 m. gegužės 21 d. Utrechte. BNS yra Karališkosios notarų asociacijos, profesinės asociacijos (Koninklijke Notariële Beroepsorganisatie) (KNB), narė. Valdybą sudaro trys nariai. Vadovauja prezidentas. Finansus tvarko iždininkas (valdybos narys). Einamuosius reikalus tvarko sekretorius.

Pagrindinis BNS tikslas - skatinti ryšius ir bendradarbiavimą tarp įvairių notaro studentų asociacijų Nyderlanduose. 

## Nariai
BNS sudaro 6 organizacijos:
* Amsterdamas: V.I.V.A.,  Amsterdamo laisvasis universitetas
* Amsterdamas: Rolandinus Passeggeri,  Amsterdamo universitetas
* Groningen: Vevonos, Groningeno universitetas
* Leidenas: Broederschap der Notariële Studenten te Leiden,  Leideno universitetas
* Nijmegenas: Nota Bene, Katholieke Universiteit Nijmegen
* Utrechtas: Vevanos,  Utrechto universitetas

Šie 6 universitetai turi notariato teisės studijų programas.  Tilburge, Roterdame ir Mastrichte yra teisės studijos, tačiau dar nėra atitinkamos specializacijos (*notarieel recht*).

## Nuorodos
* Oficiali tinklavietė
Augustavo Marijos dangun žengimo parapija

**Augustavo Marijos dangun žengimo parapija** () – viena iš 21 Sokulkos stačiatikių dekanato parapijų. Parapija buvo įkurta 1553 metais. Parapijos centras yra 1945 m. pastatyta Augustavo Marijos dangun žengimo cerkvė.

## Šaltiniai

* Aprašymas apie parapiją (lenk.) ;
* Balstogės-Gdansko vyskupijos tinklalapis (lenk.).
 

## Literatūra

* Kalendarz prawosławny na 2008 rok, Wydanie Warszawskiej Metropolii Prawosławnej, ISSN-1425-2171.
Anjangas (Pietų Korėja)

**Anjangas** () – miestas Pietų Korėjos šiaurės vakaruose, Kiongi provincijoje, 25 km į pietus nuo Seulo, 19 km į šiaurę nuo Suvono. Mašinų gamybos, elektrotechnikos ir elektronikos, tekstilės, popieriaus, farmacijos, maisto (alaus), statybinių medžiagų (keramikos) pramonė. Anjange yra didžiausia šalyje kino filmų studija. Netoli miesto yra IX a. šventyklų griuvėsiai.

## Istorija

Gyvenvietė žinoma nuo VI a. Miesto teisės suteiktos 1973 m. Pastaraisiais dešimtmečiais Anjangas išgyveno smarkaus augimo laikotarpį.

## Klimatas

## Administracinis suskirstymas
Anjagas suskirstytas į 2 rajonus ''gu'' ir 31 mikrorajonus *dong.*

## Sportas
* FC Anyang futbolo klubas;
* „Anjango“ stadionas, talpa 17 143.

## Šaltiniai
Preventyvioji justicija

**Preventyvioji justicija** (**užkardomasis teisingumas**) - teisingumo sistema, kurioje teisėtumas ir teisingumas užtikrinamas ne tik teismo kaip justicijos institucijos, bet ir įgaliotų asmenų. Siekis - apsaugoti sąžiningus asmenis, užtikrinti atliekamų veiksmų, sandorių teisėtumą, siekiant išvengti nelegalių veikų. Tam ypač pasitarnauja Lotyniškasis notariatas (kontinentinė teisė). Notaras iš esmės vykdo preventyvaus teisėjo funkcijas ir atlikdamas notarinius veiksmus yra nepriklausomas, panašiai kaip teisėjas nagrinėdamas bylas. Jis siekia, kad tarp jo tvirtinamų sandorių šalių nekiltų ginčų dėl jų valios suderinamumo, dėl sandorio sąlygų ar jo teisėtumo.

## Pasekmės
Preventyvioji justicija sumažina teismų sistemos išlaidas. Pvz., 1996 m. JAV, kur nėra lotyniško notariato, teismam išlaikyti skirta 2 % BVP. Vakarų Europoje - vos 0,4 %, t. y. 5 kartus mažiau.

## Šaltiniai
Anjangas (Kinija)

**Anjangas** () – miestas rytų Kinijoje, Henano provincijoje, Didžiosios Kinijos lygumos pakraštyje, prie Huanhė upės. Pro miestą eina Pekino-Džengdžou geležinkelis. Geležies metalurgijos, medvilnės, maisto pramonė. Plečiama elektronikos pramonė. Apylinkėse kasamos akmens anglys.

## Paveldas

Anjangas – svarbus turistinis centras, viena iš senųjų Kinijos sostinių. Yra Tianingo šventykla (statyta Džou dinastijos laikais), Venfengo pagoda (925 m.). Tačiau svarbiausias objektas – Šangų dinastijos (1400–1100 m. pr. m. e.) laikotarpio sostinė Insu (UNESCO pasaulio paveldo objektas), esanti 2 km nuo Anjango. Siaotuno kaime, rastas Šangų dinastijos valdovų kapas (Fu Hao kapavietė) – 192 m² mūro patalpa su pagrindine 10 x 6 m dydžio kamera; karstai apie 10 m gylyje. Kape rasta įvairių radinių (bronzinių, akmeninių statulų), apie 1500 kaulų su įrašais.

## Istorija

Teritorija buvo gyvenama nuo priešistorinių laikų. Aplinkiniuose urvuose rasta Jangšao, Lungšano archeologinių kultūrų pėdsakų. Apie 2000 m. pr. m. e. legendiniai valdovai Džuansiu ir Diku šiose vietose įkūrė savo sostines. XIV a. pr. m. e. karalius Pangengas įkūrė pirmą nuolatinę sostinę Kinijos istorijoje – Ingsu. Miestas žlugo 1046 m. pr. m. e., kuomet jį užkariavo Džou dinastija.

Dabartinis Anjango miestas įkurtas 1368 m. valdant Ming dinastijai. 1949–1953 m. miestas priklausė trumpai gyvavusiai Pinjuano provincijai.

## Šaltiniai
Notarinis instrumentas

**Notarinis instrumentas** anksčiau buvo priemonė dokumentams tvirtinti. Atitinkamas notaras uždėdavo savo  specifinį ženklą ant dokumento ar jo nuorašo ir tuo bei savo parašu patvirtindavo jo turinį. Notaro ženklas ( arba ), Ankstyvaisiais Naujaisiais amžiais būdavo meniškas. Dažnai tai būdavo justicijos srities vaizdiniai, paveikslėliai.
Vokietijos notarų žurnalas

**Vokietijos notarų žurnalas** (, **DNotZ**) – kasmėnesinis teisės mokslo dalykinis žurnalas apie notariatą. Vokietijos notariato įstatymas (*Bundesnotarordnung*) jį nurodo kaip oficialų bei Vokietijos notarams privalomą leidinį.

Turinys – moksliniai straipsniai, teismo sprendimai ir nutartys iš notariato teisės, Notarų rūmų oficialūs pranešimai.

## Leidyba

Leidykla – *[[Verlag C. H. Beck]]* (Miunchenas, Bavarija), Vokietija.

Leidėjas – Vokietijos notarų rūmai (*Bundesnotarkammer*).

Išleidžiama apie 9 000 egzempliorių.

## Redakcija
* Gregor Rieger
* Peter Limmer
* Timm Starke
* Jens Bormann

## Nuorodos
* Apie ''Deutsche Notar-Zeitschrift'': Vokietijos notarų rūmai  (vokiečių k.)
Augustavo Petro Bagrationo paminklas

**Augustavo Petro Bagrationo paminklas** () – nuo 1897 m. iki I pasaulinio karo egzistavęs paminklas rusų karvedžiui Petrui Bagrationui, Augustavo mieste. Paminklas pastatytas karvedžio 100 gimimo metinėms paminėti. Tai buvo vienas iš nedaugelio paminklų šiam karvedžiui Rusijos imperijoje. Šalia Augustavo kaip tik buvo įsikūręs šio karvedžio garbei pavadintas pulkas, kurio vadovai ir buvo pagrindiniai šio paminklo steigėjai. Paminklas buvo nulietas iš bronzos, pastatytas ant raudono granito pakylos. Ant pakylos šonų buvo išgraviruoti visų mūšių pavadinimai ir datos, kuriuose dalyvavo karvedys, taip pat ant pakylos priekio buvo išgraviruota 100 metų sukakties data 1797–1897 m. Pakylos kampuose buvo pritvirtintos varinės prancūziško stiliaus patrankos. Paminklas buvo aptvertas metaline tvora ir apšviestas šviestuvais. Per I pasaulinį karą paminklas buvo nugriautas.

## Literatūra
 
* K. Sokoł, A. Sosna, Stulecie w kamieniu i metalu. Rosyjskie pomniki w Polsce w latach 1815–1915, MID „Synergia“, Moskwa 2005, ISBN 5-94238-010-4, ss.46-47
Notaro ženklas

**Notaro ženklas** (, *Chyrographum*, *Symbolum*, *Piczetum*; , *mal*, *signetum*, *signetum publicum* - „viešasis ženklas“ arba *signetum notarile* - „notarinis ženklas“) - asmeninis notaro identifikavimo ženklas. Susiformavo XI-XII a. Lygiavertis antspaudui. 

Forma - sudėtingėjantis kryžius, stovintis ant pjedestalo.

## Istorija

Vieta, kurioje būdavo dedamas ženklas, iki XIII amžiaus vidurio keitėsi, tačiau ženklas beveik visada buvo dokumento pabaigoje. Nuo XIV amžiaus notaro ženklas visada būdavo dokumento pabaigoje, kairėje pusėje, šalia liudijimo formulės bei notaro parašo. 

XIV amžiaus viduryje pasirodė prierašai (šūkiai) kaip papildomas elementas, dažniausiai jie buvo iš Biblijos, vėliau - taip pat pasaulietiniai (pvz., *[[suum cuique]]*); tai teisiškai nebuvo reguliuojama.

1512 m. Vokietijos imperijos notariato įstatymas (*Reichsnotariatsordnung*) neįnešė nieko nauja.

Nuo XV amžiaus vidurio ženklinti pagal galimybes naudojamas antspaudas. 

Tik XVII amžiuje imta notarui oficialiai suteikti ženklą. Būdavo daug jo variantų. Notaro karjeros metu ženklas retai keisdavosi. Daugiausiai, kai notaras savo valdovo aurizacijai taip pat gaudavo Popiežiaus.

Notaro ženklas išnyko 1806 m. su Vokietijos imperijos pabaiga.

## Literatūra
* W. Schmidt-Thomé, Notariatssignet, in: Handwörterbuch zur deutschen Rechtsgeschichte 3 (1984), Sp. 1049/50.

## Nuorodos
* 
*Notariatssignet  (Opac der Regesta Imperii)
* Notarszeichen  (Opac der Regesta Imperii)
* Peter-Johannes Schuler: "Pietų Vokietijos notaro ženklai" (1976 m.)
Valstybinis notaras

**Valstybinis notaras** – notaras, kuris yra valstybės tarnautojas arba pareigūnas. Yra Europoje – Portugalija, kai kurie Šveicarijos kantonai, Badenas-Viurtembergas (Vokietijos federalinė žemė, tačiau iki 2018 m.).

## Portugalija
Greta Badeno regiono (Vokietija) vienintelė valstybė ES su lotyniškojo notariato sistema, valstybinius notarus turi Portugalija.

Notarų biurai ( yra valstybės įstaigos. Notarinėje apygardoje yra sunumeruoti.

## Lietuvos TSR

Lietuvos TSR, kaip ir visoje buvusioje Sovietų Sąjungoje, o vėliau ir Lietuvos Respublikoje (iki 1992 metų) veikė valstybinis notariatas. Valstybinis notaras buvo valstybės tarnautojas, dirbęs valstybinėje notarų kontoroje ir gaudavęs atlyginimą iš valstybės biudžeto. Valstybinis notaras neatsakė už savo veiksmus bei jų pasekmes (atsakė valstybė).

## Nuorodos
* Portugalijos notariato tinklavietė (portugalų k.)
* Notarų akademija, Baden-Württemberg
Ukrainos notarų rūmai

**Ukrainos notarų rūmai** () - per 4 000 notarų vienijanti profesinė organizacija Ukrainoje. Priklauso Ukrainos teisininkų sąjungai (nuo 2000 m.), Tarptautinei notariato sąjungai (nuo 1998 m.). Vadovė Liudmila Pavlova.  Būstinė - Kijevas.

Įsteigta 1993 m.

Nuo 2000 m. leidžia mokslo praktikos žurnalą „Notariatas Jums“ ().

Švenčiama Notariato diena - Rugsėjo 2 d..

## Taip pat skaitykite
* Ukrainos advokatūra

## Šaltiniai

## Nuorodos
* Ukrainos notarų rūmų tinklavietė (ukrainiečių k.)
* Ukrainos notarų rūmai  (*Юриспруденція України 2006*)
* Ukrainos notarų rūmai   (*Юстиція України 2008*)
Latvijos prisiekusiųjų notarų kolegija

**Latvijos prisiekusiųjų notarų kolegija** () - notarus vienijanti profesinė organizacija Latvijoje; Notarų rūmai. 

Veiklą reguliuoja Notariato įstatymas ().

Adresas: *Krišjāņa Valdemāra iela* 20-8, Ryga, LV-1010.

## Taryba
Latvijos prisiekusiųjų notarų taryba (), išrinkta 2008 m. lapkričio 7 d. visuotiniame susirinkime):
*     Sandra Jakušenoka (Rygos apygardos teismo) - pirmininkė (nuo  2010 m. gruodžio 17 d.)
*     Daina Anderson (Žemgalos apygardos teismas)
*     Gunta Daugaviete (Latgalos regiono teismas)
*     Inga Dreimane (Vidžemės apygardos teismas)
*     Aigaras Kaupe (Rygos apygardos teismas)
*     Inga statinės (Rygos apygardos teismas)
*     Rimantė miesto moteris (Rygos apygardos teismas)
*     Edvardas Virkas (Rygos apygardos teismas)
*     Guy Zablovska (Kuršo apygardos teismas).

## Šaltiniai

## Nuorodos
*Latvijos notariato tinklavietė (latvių k.)
*Latvijos notariato įstatymas
Nyderlandų notarų rūmai

**Nyderlandų notarų rūmai** (, **KNB**; „Karališkoji notarų profesinė organizacija“) - Nyderlandų viešosios teisės organizacija, vienijanti notarus bei kandidatus į notarus (Nyderlandų Konstitucija, 134 straipsnis). KNB įkurta pagal Notariato akto (Wet op het Notarisambt) 60 str.
Būstinė - Haga. 

## Istorija

Iki 1997 m. KNB vadinosi „Karaliaus notarų brolija" (*Koninklijke Notariële Broederschapderschap*).  1997 m. spalio 1 dieną  šios asociacijos pavadinimas pakeistas į Karališkąją profesinę organizaciją.

KNB nare yra Nyderlandų notariato akademinė draugija.

## Žurnalai
* „Privatinės teisės savaitraštis“ (*Weekblad voor Privaatrecht*). Sritis: Notariatas, registracija (WPNR)
* *Notariaat Magazine*. 

## Nuorodos
*Oficiali Notarų rūmų tinklavietė
Augustavo Caro Aleksandro III paminklas

**Augustavo Caro Aleksandro III paminklas** () – nuo 1891 m. iki I pasaulinio karo egzistavęs paminklas carui Aleksandrui III, Augustavo mieste. Tai buvo vienas iš daugelio tokių paminklų visoje Rusijos imperijoje, kurie buvo pastatyti po traukinio avarijos prie *Borkių* kaimo 1888 m. spalio 17 dieną, kuriame važiavo caro šeima, nors ir niekas iš caro šeimos nenukentėjo. Paminklas buvo daromas Mikašuvkos kaime. Paminklas atidengtas 1891 m. gegužės 15 dieną, netoli senojo pašto (dabar muzikos mokykla). Paminklas buvo juodos spalvos, uždėtas ant kvadratinės platformos. Ant paminklo buvo užrašas lenkų ir rusų kalbomis *Dieve saugok carą* (Boże chroń cara). Paminklo viršuje buvo uždėtas paauksuotas dvigalvis erelis. Paminklas buvo aptvertas tvora ir apšviestas šviestuvais. Sunaikintas per I pasaulinį karą. 

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007, ss. 286-287. ISBN 978-83-925620-0-9.  
* K. Sokoł, A. Sosna, Stulecie w kamieniu i metalu. Rosyjskie pomniki w Polsce w latach 1815-1915, MID "Synergia", Moskwa 2005, ISBN 5-94238-010-4, ss.46-47
Pavelas Popovičius

**Pavelas Popovičius** (, ,  1930 m. spalio 5 d. Uzinas, Belocerkovsko rajone, Ukraina – 2009 m. rugsėjo 30 d. Gurzufe, Kryme, Ukraina) – ketvirtas tarybinis kosmonautas, dukart Tarybų Sąjungos didvyris (1962, 1974 m.), kosminio laivo „Vostok-4“ pilotas, kosminio laivo „Sojuz-14“ vadas. Pirmasis kosmonautas – ukrainietis.

## Biografija
1951 m. baigė Magnitogorsko industrinį technikumą ir aeroklubą. Vėliau mokėsi Karinių oro pajėgų karo lakūnų mokyklą Grozne, nuo 1954 m. buvo naikintuvo lakūnas Šiaurėje ir Pamaskvyje.

Pirmasis P. Popovičiaus skrydis vyko 1962 m. rugpjūčio 12-15 d. laivu „Vostok-4“. Tai buvo pirmasis grupinis skrydis (tuo pat metu laivu „Vostok-3“ skriejo kosmonautas Andrijanas Nikolajevas, tarp laivų tebuvo maždaug 6,5 km atstumas).

Antrąjį kartą kosmonautas skrido laivu „Sojuz-14“ (pirmoji erdvėlaivio  „Sojuz“ modifikacija) 1974 m. liepos 3-19 d. kartu su inžinieriumi Jurijum Artiuchinu. Tai buvo pirmasis grynai karinės paskirties kosminis skrydis.

P. Popovičius kosmonautų būryje išbuvo 22 metus. 20 metų vadovavo Kosmonautikos muziejų asociacijai, buvo žurnalo „Kosmonautikos naujienos“ (*«Новостей космонавтики»*) redakcinės tarybos narys, 10 metų vadovavo Ukrainos kosmonautų sąjungai.

P. Popovičius 24 metus buvo TSRS Aukščiausiosios Tarybos deputatu, šešių šaukimų Ukrainos TSR Aukščiausiosios Tarybos deputatu. Nuo 1993 m. – aviacijos atsargos generolas majoras.

## Apdovanojimai ir atminimo įamžinimas
P. Popovičius apdovanotas dviem Lenino ordinais, Garbės ordinu, Tautų draugystės ordinu, Raudonosios žvaigždės ordinu.

Jo vardu pavadintas kalnagūbris Antarktidoje, asteroidas „8444 “, jis buvo Kalugos, Kovrovo, Magnitogorsko, Južno Sachalinsko, Belocerkovsko, Zaporožės, Poltavos, Gurjevo (Atyrau), Trgovište (Bulgarija) miestų garbės pilietis, jo vardu keliuose miestuose pavadintos gatvės.

Mirė nuo insulto. Palaidotas Trojekurovo kapinėse Maskvoje.

## Šaltiniai
Arminas Ragauskas

**Arminas Ragauskas** (g. 1946 m. rugpjūčio 20 d. Kaune) – Lietuvos mokslininkas, išradėjas, inovatorius, profesorius.

## Biografija
1964 m. su medaliu baigė Kauno Jono Jablonskio vidurinę mokyklą. 1964–1969 m. studijavo Kauno politechnikos institute (KPI). 1969–1972 m. KPI asistentas. 1972–1973 m. studijavo KPI vienmetėje aspirantūroje ir apgynė daktaro disertacija. 1973–1978 m. vyr. dėstytojas, 1978–1993 m. docentas. 1981 m. stažavosi Londono universitete. 1989–2011 KTU Senato narys ir vicepirmininkas. Dvi kadencijas KTU Tarybos narys. Nuo 1993 m. iki 2013 m. UAB „Vittamed“ direktorius, steigėjas kartu su partneriais ir bendrasavininkas, KTU profesorius. 1994–2015 m. KTU Telematikos mokslinės laboratorijos (dabar KTU Sveikatos telematikos mokslo institutas) vadovas. 2002 m. suteiktas profesoriaus akademinis vardas. Nuo 2014 m. KTU Telematikos mokslo centro vadovas, profesorius. Nuo 2015 m. KTU Sveikatos telematikos mokslo instituto direktorius, profesorius. Nuo 2017 m. „Boston Neurosciences Inc“ (Bostonas, JAV) (ankstesnis pavadinimas "Vittamed Inc. ") bendrasavininkas. Nuo 2023 UAB „ScienceForBrain“ (Kaunas) steigėjas, bendrasavininkas ir direktorius.

## Mokslininko veikla
Telematikos mokslo laboratorijos (nuo 2015 m. Sveikatos telematikos mokslo institutas) Kauno technologijos universitete steigėjas ir vadovas, mokslininkas, Europos Sąjungos tyrimų grupės „Smegenys ir informacinės technologijos“ (www.brain-it.eu) direktorių valdybos narys nuo 1997 m., asociacijos „Scientia Libera“ Valdybos narys, išradėjas (daugiau kaip 150 registruotų išradimų, tame tarpe patentai JAV, ES, Japonijoje, Kanadoje, Australijoje ir didžiosiose ES valstybėse), inovatorius (sukurti aukštųjų technologijų pramoniniai ir biomedicininiai prietaisai serijiniu būdu gaminami Lietuvoje ir eksportuojami į užsienio valstybes), vadovėlių universitetų magistrantams ir doktorantams autorius, doktorantų mokslinis vadovas, tarptautinių mokslinių ir technologijų plėtros projektų iniciatorius ir vadovas.

Skaitė paskaitas universitetuose JAV, Didžiojoje Britanijoje, Belgijoje. Dalyvauja pasaulinėse ir Europinėse mokslinėse konferencijose, skaitė kviestinius mokslinius pranešimus JAV, Didžiojoje Britanijoje, Suomijoje, Švedijoje, Norvegijoje, Vokietijoje, Prancūzijoje, Italijoje, Ispanijoje, Izraelyje, Portugalijoje, Graikijoje, Danijoje, Olandijoje, Belgijoje, Austrijoje, Šveicarijoje, Indijoje, Hong Konge, Kinijoje, Tailande, Singapūre, Jungtiniuose Arabų Emiratuose ir kt.

Vadovavo ir vykdė didelių apimčių tarptautinius mokslinių tyrimų ir technologijų plėtros projektus, finansuojamus Europos Komisijos, JAV Gynybos Departamento, JAV Armijos Departamento, NASA, JAV Nacionalinio Erdvės Biomedicininių Tyrimų Instituto, Lietuvos mokslo tarybos, Lietuvos ir užsienio bendrovių.

2016 metais – Europos geriausio išradėjo konkurso finalistas.

## Išnašos
Nuosavo kapitalo pelningumas

**Nuosavo kapitalo pelningumas arba nuosavo kapitalo grąža** () – nuosavo kapitalo pelningumas, skaičiuojamas grynąjį pelną dalinant iš ataskaitinio laikotarpio pabaigoje esančios akcininkų nuosavybės. Didesnė pelningumo reikšmė rodo, kad įmonė sugeba uždirbti didesnę grąžą akcininkams ir tai lemia didesnį akcijos patrauklumą.

## Apskaičiavimas
Nuosavo kapitalo pelningumas (*ROE*) apskaišiuojamas pagal šia formulę: 

: \mathrm{ROE} = \frac{\mbox{Grynasis pelnas}}{\mbox{Savininku nuosavybe paskutiniojo ataskaitinio laikotarpio pabaigoje}}

## Išnašos
Romāns Apsītis

**Romanas Apsitis** (, 1939 m. vasario 13 d. Rygoje, Latvijoje – 2022 m. vasario 17 d.) – latvių teisininkas, teisės istorikas, teisėjas, buvęs ombudsmenas, politinis veikėjas, teisingumo ministras.

## Biografija
1975 m. teisės mokslų daktaras.

1965–2005 m. Latvijos universiteto dėstytojas.
1990–1993 m. Latvijos Aukščiausiosios Tarybos deputatas.
1993–1994 m. – V Seimo narys. 1994–1995 m. Latvijos teisingumo ministras.

1995–1996 m. VI Seimo narys. 1996–2007 m. Latvijos Konstitucinio Teismo teisėjas, 2000–2006 m. Teismo pirmininko pavaduotojas.

Nuo 2007 iki 2011 m. – ombudsmenas.

## Šaltiniai

## Bibliografija

* *Apsītis R., Kalniņš V.* Latvijas PSR valsts un tiesību vēsture. 2. daļa. Rīga: Zvaigzne, 1980.
Įmonės turto pelningumas

**Įmonės turto pelningumas** () – įmonės turto pelningumas, skaičiuojamas grynąjį pelną dalinant iš ataskaitinio laikotarpio pabaigoje esančios turto sumos. Didesnė rodiklio reikšmė rodo efektyvesnį įmonės turimo turto panaudojimą pelnui uždirbti.

## Apskaičiavimas
Įmonės turto pelningumas (*ROA*) apskaišiuojamas pagal šia formulę: 

:\mathrm{ROA} = \frac{\mbox{Grynasis pelnas}}{\mbox{Turtas paskutiniojo ataskaitinio laikotarpio pabaigoje}}

## Šaltiniai
Japonijos Aukščiausiasis Teismas

**Japonijos Aukščiausiasis Teismas** (, *Saikō-Saibansho*; sutr. , *Saikō-Sai*) – aukščiausioji teisminė institucija Japonijoje, kartu Aukščiausiasis Teismas ir Konstitucinis Teismas. Įkurtas pagal Japonijos 1947 m. Konstituciją (76–81 str.). Sudaro 15 teisėjų, dirbančių 3 kolegijomis. Be to, yra Didžioji kolegija, sprendžianti bylas, kuomet reikia nutolti nuo ligšiolinės Teismo praktikos.

Būstinė – Tokijas, miesto dalis – Hayabusachō, apygarda – Čijoda.

Pirmtakas – 1875 m. įkurtas Japonijos Imperijos Daišin’in ().

## Nuorodos

* Teismo tinklavietė (japonų, anglų k.)
Augustavo kultūros namai

**Augustavo kultūros namai** () – kultūros namai Augustavo mieste. Įstaiga įsteigta 1991 m. kovo 19 dieną. Įstaiga yra įsikūrusi adresu Rynku Zygmunta Augusta 9. Augustavo kultūros namams priklauso: Miesto kultūros namai, Augustavo miesto viešoji biblioteka, Augustavo krašto muziejus. Kultūros namai leidžia laikraštį „Augustavo apžvalga“ () ir rūpinasi miesto ekologinėmis problemomis.

## Šaltiniai
* Kultūros namų tinklalapis
* Augustavo krašto muziejaus tinklalapis
Fidelity Investments

**Fidelity Investments** – viena iš stambiausių investicinių fondų ir finansinių paslaugų tiekėjų pasaulyje. Jos bendro valdomo turto vertė buvo pasiekus $1.5 trln. JAV dolerių sumą 2010 m.

## Veikla
Fidelity Investments valdo įvairius investicinius ir pensijų fondus, teikia lėšų paskirtstymo ir investicinių konsultacijų paslaugas. Ši bendrovė taip pat užsiima nuolaidų tarpininkavimo, vertybinių popierių kliringo ir turto valdymo veikla bei teikia gyvybės draudimo paslaugas.
Tokijo aukštesnysis teismas

**Tokijo aukštesnysis teismas** (, *Tōkyō kōtō-saiban-sho*) - teismas, esantis Japonijoje, Tokijo miesto Kasumigaseki dalyje (Čijoda seniūnija-apygarda). 

2005 m. balandžio 1 dieną įkurtas Aukštesnysis intelektinės nuosavybės teismas kaip filialas intelektinės nuosavybės klausimais.

Aukštesnė instancija - Aukščiausiasis Teismas.

## Nuorodos
*Tokijo aukštesnysis teismas (japonų, anglų k.)
BP (reikšmės)

**BP** gali reikšti:

* BP – pasaulinė dujų ir naftos gavybos bendrovė,
* Baudžiamasis procesas, teismo procesas.
Apeliantas

**Apeliantas** – apeliacinį skundą padavęs asmuo (LR BPK 14 straipsnis. Apeliantas)..
Apeliantas savo poziciją dėl žodinio bylos nagrinėjimo turėtų išdėstyti jau apeliaciniame skunde (Lietuvos Respublikos civilinio proceso kodeksas). Skundą surašyti gali ir teisininkas, pvz., advokatas.

## Taip pat skaitykite

*Kasatorius
*Ieškovas

## Šaltiniai
Kasatorius

**Kasatorius** - kasacinį skundą padavęs asmuo (LR BPK 26 straipsnis „Kasatorius“). Skundas paduodamas įstatymų nustatyta tvarka dėl įsiteisėjusio teismo sprendimo, nuosprendžio ar nutarties. Skundą pagal LR CPK surašyti gali  advokatas, nebent kasatorius turi aukštąjį teisinį išsilavinimą.

## Taip pat skaitykite

*Kasacija
*Apeliantas
*Ieškovas
*Atsakovas

## Šaltiniai
Kaltinamasis aktas

**Kaltinamasis aktas** (anksčiau, taip pat Rusijoje – **kaltinamoji išvada**) – baudžiamajame procese prokuroro surašytas ir pasirašytas procesinis dokumentas, kuriuo baigiamas ikiteisminis tyrimas.

Dokumente aprašomas nusikaltimas: nurodomi duomenys, kuriais grindžiamas kaltinimas, ir baudžiamasis įstatymas, numatantis tokią nusikalstamą veiką (LR BPK 23 str.).

Žmogus, dėl kurio nustatyta tvarka yra prokuroro priimtas kaltinamasis aktas iš įtariamojo tampa kaltinamuoju.

## Šaltiniai
Raukšlėtasis melionas

**Raukšlėtasis melionas** (*Cucumis melo* var. *cantalupensis*) - moliūginių (*Cucurbitaceae*) šeimos augalas, kilęs iš Indijos ir Afrikos. Auginamas Europoje ir Šiaurės Amerikoje.

## Istorija
Raukšlėtuosius melionus kultivavo senovės egiptiečiai. Vėliau juos pradėjo auginti graikai ir romėnai.

Per savo antrąją kelionę į Šiaurės Ameriką Kristupas Kolumbas užvežė raukšlėtuosius melionus, kur jie ir paplito.

## Maistingumas


Vaizdas:Rockmelons.JPG|Raukšlėtieji melionai
Vaizdas:HondurianCantaloupe.jpg|Perpjautas vaisius
Vaizdas:Starr 080914-9943 Cucumis melo.jpg|Žiedai


## Šaltiniai
Rašytinis pasižadėjimas neišvykti

**Rašytinis pasižadėjimas neišvykti** - rašytinis įtariamojo įsipareigojimas neišvykti iš buvimo valstybės, nepasišalinti iš savo gyvenamosios ar laikino buvimo vietos be ikiteisminio tyrimo pareigūno, prokuroro arba teismo leidimo.

Rašytiniu pasižadėjimu neišvykti įtariamasis taip pat gali būti įpareigotas nesilankyti tam tikrose vietose ir nebendrauti bei neieškoti ryšių su tam tikrais asmenimis.

Įtariamajam, kuris rašytinį pasižadėjimą neišvykti pažeidžia, gali būti skiriama griežtesnė kardomoji priemonė. Priimant rašytinį pasižadėjimą, įtariamasis turi būti įspėjamas apie galimą griežtesnės kardomosios priemonės paskyrimą.
(LR BPK 136 str.)..

## Šaltiniai
Žalos atlyginimas

**Žalos atlyginimas** - neigiamų žalos sukeltų pasekmių neutralizavimas, civilinio teisingumo atkūrimas; atlyginimas. 

## Kompensavimas

Žalos atlyginimas iš valstybės pusės dar vad. kompensacija. Pvz., jeigu kaltinamasis arba už jo veiksmus materialiai atsakingi asmenys neturi lėšų žalai atlyginti, įstatymų numatytais atvejais ir tvarka žala gali būti kompensuojama iš valstybės tam skirtų lėšų (LR BPK 118 straipsnis. Žalos kompensavimas iš valstybės lėšų).

## Pagrindas

Reikalavimas atlyginti žalą gali kilti iš sutarties arba delikto (žr. *[[deliktinė atsakomybė]]*), taip pat pagal įstatymą.

## Šaltiniai
Sulaikymas

**Sulaikymas**:

*Laikinas sulaikymas, procesinė prievartos priemonė
*Daikto sulaikymas, savigynos teisė civilinėje teisėje
* Sulaikymo doktrina, JAV užsienio politikos strategija Šaltojo karo metais
Teisiamasis

**Teisiamasis** – kaltinamasis asmuo, kurio atžvilgiu yra paskirtas baudžiamosios bylos teisminis nagrinėjimas. Tikslas – nuteisti arba išteisinti asmenį.

Teisiamasis gali būti ne tik fizinis, bet ir juridinis asmuo. Tokiu atveju per teisminį bylos nagrinėjimą dalyvauja jo atstovas, kuriam suteiktos tos pačios teisės kaip ir kaltinamajam, be to, jam tenka šio proceso dalyvio pareigos.

## Šaltiniai
Ikiteisminio tyrimo teisėjas

**Ikiteisminio tyrimo teisėjas** – apylinkės teismo teisėjas, apylinkės teismo pirmininko paskirtas atlikti įstatymų numatytus baudžiamojo proceso veiksmus bei priimti sprendimus (LR BPK 19 str.).. Ikiteisminio tyrimo teisėjas budi teisme pagal sudarytą grafiką (pvz., spręsti tokiems skubiems klausimams kaip suėmimas). Prižiūri ikiteisminio tyrimo pareigūnų ir institucijų darbą, užtikrina jų veiklos teisėtumą.

## Vokietija
Vokietijoje tokie teisėjai () yra baudžiamųjų bylų teisėjai (*Strafrichter*).

## Šaltiniai
Burgundijos kunigaikščiai

**Burgundijos kunigaikštis** () – Burgundijos kunigaikštystės valdovų titulas, naudotas nuo 880 m. iki 1477 m. Burgundijos kunigaikščių titulas priklausė trims skirtingoms dinastijoms: Bosonidams, Kapetingams ir Valua.

Nuo 1477 m., Burgundiją prijungus prie Prancūzijos ir ją panaikinus, kunigaikščiai realiai nevaldė. Nepaisant to, Habsburgai (kurie paveldėjo likusias Bugundijos valdytas žemes) iki pat 1795 m. nominaliai titulavosi Burgundijos kunigaikščiais.

## Sąrašas

* Bosonidai:
** 880–921: Ričardas II Burgundietis – kunigaikštystės įkūrėjas;
** 923–952: Hugas Juodasis – po jo mirties kunigaikštystę paveldėjo du įpėdiniai:
** Liétaud gavo Makono grafystę;
** Žilberas Šalonietis (952–956) – gavo likusią Burgundijos dalį;
* Robertinai ir **Burgundijos Kapetingai**
** 956–965 : Otonas Burgundietis – paveldėjo sostą vedęs Žilbero dukrą;
** 965–1002 : Henrikas Didysis;
** 1002–1004 : Otas-Viljamas (kartu ir Burgundijos grafas);
** 1004–1016 : Robertas II Pamaldusis, kartu ir Prancūzijos karalius (996–1031);
** 1016–1031 : Henrikas I, vėliau Prancūzijos karalius (1031–1060);
** 1032–1076 : Robertas Senasis, pradėjo atskirą Burgundijos Kapetingų atšaką;
** 1076–1079 : Hugas I;
** 1079–1102 : Odas Raudonasis;
** 1102–1143 : Hugas II Taikusis;
** 1143–1162 : Odas II;
** 1162–1192 : Hugas III;
** 1192–1218 : Odas III;
** 1218–1272 : Hugas IV;
** 1272–1306 : Robertas II;
** 1306–1315 : Hugas V;
** 1315–1349 : Odas IV;
** 1349–1361 : Pilypas Ruvrietis;
* **Burgundijos Valua**:
** 1361–1364 : Jonas II Gerasis, kartu ir Prancūzijos karalius;
** 1364–1404 : Pilypas II Drąsusis;
** 1404–1419 : Jonas Bebaimis;
** 1419–1467 : Pilypas III Gerasis;
** 1467–1477 : Karolis Drąsusis;
Leideno notariato studentų brolija

**Leideno notariato studentų brolija** (; sutr. *B.N.S.L.*)  - Leideno universiteto (Nyderlandai) teisės mokslų studentų draugija. Įkurta 1960 m. kovo 20 d. B.N.S.L. vienija teisės specializacijos „Notariato teisė“ ( Universitete. Asociacija siekia skatinti susidomėjimą notariatu, notaro profesija ir notariato teisės mokslu.

B.N.S.L. priklauso skėtinei asociacijai - Notariato akademinei draugijai (*Broederschap der Notariële Studenten*).

## Nuorodos
* BNSL tinklavietė
Beri

**Beri** () – istorinė sritis (provincija) centrinėje Prancūzijoje. Apima Šero, Endro ir ir dalį Vjeno departamentų. Didžiausias miestas – Buržas.

## Istorija
Ankstyvuoju Vakarų Frankų karalystės laikotarpiu Beri regionas buvo valdomas Akvitanijos kunigaikštystės, o vėliau ne kartą ėjo iš rankų į rankas tarp Akvitanijos ir Anžu. Ilgainiui čia susiformavo atskira feodalinė valda – Buržo vikontija. Vikontiją 1101 m. paveldėjo Prancūzijos Kapetingai, o XIII a. ji tiesiogiai integruota į Prancūzijos karūnos žemes ir virto viena iš Prancūzijos provincijų.

Nuo XIV a. provincijai ne kartą (net 10 kartų) buvo suteikiamas **Beri kunigaikštystės** statusas, ir čia sporadiškai valdė Beri kunigaikščiai. Tačiau pastovi dinastija niekada nesusiformavo. Provincija galutinai panaikinta 1790 m., bet ir tada nominalus Beri kunigaikščio titulas išlaikytas iki 1824 m.

## Beri kunigaikščiai
* Jonas, Beri kunigaikštis (1360–1416);
* Jonas, Prancūzijos dofinas (1416–1417);
* Karolis VII (1417–1422), vėliau Prancūzijos karalius;
* Karolis Valua (1461–1465);
* Margarita Navarietė (1517–1549);
* Margarita Prancūzė (1550–1574);
* Pranciškus (1576–1584);
* Karolis Burbonas (1686–1714);
* Liudvikas XVI (1754–1774), vėliau Prancūzijos karalius;
* Karolis X (1776–1824), vėliau Prancūzijos karalius;
* Karolis Ferdinandas (1778–1820).
Ślepsk Suwałki

**Ślepsk Suwałki** - tinklinio klubas iki 2009 metų atstovavęs Augustavo miestui ir vadinęsis *ZKS Ślepsk Augustów*. Nuo 2009 m. atstovauja Suvalkų miestui, pirmojoje Lenkijos tinklinio lygoje.

## Klubo informacija
* **Adresas:** ul. Słowackiego 29,16-300 Augustavas;
* **Salė:** *Hala OSiR*, Suvalkai;
* **Aprangos spalvos:** Mėlyna ir balta;
* **Direktorius:** Michał Wiszniewski.

## Nuorodos
* Klubo tinklalapis (lenk.) ;
* Lenkijos tinklinio federacijos tinklalapis (lenk.).
Sparta Augustów

**Sparta Augustów** – Lenkijos futbolo klubas iš Augustavo miesto.

## Istorija
Klubą 1947 metais įkūrė futbolo mėgėjai. Iš pradžių klubą pavadino *SPÓJNIA*, bet vėliau pervadino į *Sparta*. 

Pirmąsias varžybas klubas sužaidė 1947 m. rudenį prieš Suvalkų miesto ekipą. 

2008–2009 metų sezone klubas žaidė III lygoje.

Vėliau iškrito į IV lygą, kurioje žaidė Palenkės vaivadijos divizione.

; Pavadinimų kaita
* 1947 − Spójnia
* 194? − Sparta

## Pasiekimai
Negali pasigirti dideliais laimėjimais. 
* 1991 m. klubas laimėjo Lenkijos taurę vaivadijų ekipų turnyre;
* 1996–1997 m. sezone pirmą kartą pateko į IV Lenkijos lygą. 
* 2008–2009 m. pateko į III Lenkijos lygą, bet po sezono iškrito iš jos.

* Šaltiniai: RSSSF duomenų bazė.

## Išnašos

## Nuorodos
* Oficliali klubo svetainė
* facebook paskyra
* Transfermarkt
Augustavo miesto herbas

**Augustavo miesto herbas** () – herbas, kurį Augustavo miestui 1557 m. suteikė Žygimantas Augustas.

## Aprašas
Raudoname lauke auksinė monograma AS, virš kurios sidabrinė kunigaikščio karūna su auksiniu kryželiu. Monogramos šonuose raidės PR.

### Aprašas
* Raudona spalva – simbolizuoja galią;
* Sidabrinė Lietuvos Didžiosios kunigaikštystės karūna su auksiniu kryžiumi – simbolizavo, kad Žygimantas Augustas yra LDK valdovas ir šis miestas priklauso Lietuvos Didžiajai kunigaikštystei;
* auksinė monograma SA – Žygimanto Augusto inicialai ();
* mažesnės auksinės raidės P ir R – (), Lenkijos karalius.

## Šaltiniai

* Aprašymas apie herbą (angl.) ;
* Augustavo miesto statutas (lenk.).

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 22, 28. ISBN 978-83-925620-0-9.
Augustavo gaudynių tyrimų komisija

**Augustavo gaudynių tyrimų komisija** () – komisija įkurta 1987 m. rugpjūčio 2 dieną Suvalkų mieste, įkūrėjas *Mirosław Basiewicz*. Komisijos tikslas nustatyti Augustavo gaudynių nusikaltėlius ir surasti aukų palaikus. Nepaisant didelio komunistinės Lenkijos slaptųjų tarnybų trukdymo, komisija surinko daugybę dokumentų ir apklausė vietinių kaimų gyventojus. Komisijos darbą aktyviai rėme politikai ir visuomenės veikėjai Jurgis Vladislovas Giedraitis, Ryszard Kaczorowski, Irena Zofia Romaszewska, Zbigniew Romaszewski. Komisijos iniciatyva buvo ekshumuoti šalia Gibų kaimo rasti palaikai, kurie buvo manoma buvo dingusių žmonių palaikai, bet ekshumavus palaikus paaiškėjo kad tai vokiečių kareivių palaikai. Surinkti dokumentai buvo perduoti Lenkijos tautos atminties institutui, apie komisijos darbą Jacek Petrycki sukūrė dokumentinį filmą. Pagrindiniai komisijos dalyviai *Piotr Bajer*, *Alicja Maciejowska*, *Mirosław Basiewicz*, *Stanisław Kowalczyk*, *Maria Chwalibóg*, *Jan Krzywosz* ir *Danuta Krzywosz*.

## Taip pat skaitykite

* Augustavo gaudynės.

## Šaltiniai

* Aprašymas apie komisiją;
* Aprašymas apie Augustavo gaudynes ir komisijos darbą..

## Nuorodos

* Lenkų tautos atminties instituto tinklalapis .
Juodosios Ančios ir Augustavo kanalo kajakų trasa

**Juodosios Ančios ir Augustavo kanalo kajakų trasa** () - kajakų trasa lenkiškoje Suvalkijos dalyje einanti per Juodosios Ančios kajakų trasą ir *Augustavo kanalo kajakų trasą*. Trasos ilgis yra 85 km jei pradedama nuo Grimzdo ežero ir 100 km jei pradedama nuo Vygrių ežero. Trasa laikoma viena geriausių kajakų trasų visoje Lenkijoje. Trasą lėtu ritmu galima įveikti per 7 dienas ir per 4-5 dienas plaukiant intensyviu ritmu. Jaunystėje šioje trasoje vykusiose lenktynėse dalyvavo popiežius Jonas Paulius II. 

### Pirmasis trasos ruožas

Trasa prasideda Grimzdo ežere (Gremzdy) ir tada eina per *Gluchių* (Głuche), *Jurkovo* (Jurkowo), *Mialkių* (Miałkie) ežerus, tada eina per *Gremzduvkos* (Gremzdówką) upę ir tada įeina į Juodosios Ančios upę, apie 2 km nuo Visoki Mosto kaimo stovyklavietės. Trasa vietomis apaugusi nendrėmis.

Kita pirmojo ruožo pradžia galima iš Vygrių ežero, kur galima pradėti plaukti nuo Stari Palivarko, Gavrichų Rūdos, Brizgelio arba Vygrių kaimų. Iš Vygrių ežero trasa eina į *Postavo* (Postaw) ežerą ir iš kurio vėliau įeina į Juodosios Ančios upę. 

### Antrasis trasos ruožas

Trasos ruožo ilgis apie 16,5 km, prasideda Visoki Mosto kaime ir baigiasi Pronckų kaime. trasa eina per Vygrių nacionalinį parką, todėl ši trasos dalis yra laikoma viena iš įdomesnių. Trasa vietomis vingiuota. 

### Trečiasis trasos ruožas

Trasos ruožo ilgis apie 10 km, prasideda Pronckų kaime ir baigiasi Dvarčėnų kaime. Trasa vingiuota, šalia trasos laukai ir pievos.

### Ketvirtasis trasos ruožas

Trasos ruožo ilgis apie 17 km, prasideda Dvarčėnų kaime ir baigiasi Mikašuvkos kaime. Trasa eina per Augustavo girią, trasa yra vingiuota, akmenuota ir apkritusi įvairiais medžiais. Ties Rigolio kaimu trasa įeina į Augustavo kanalą, kur trasa praeina pro Sosnuveko ir Mikašuvkos šliuzus ir baigiasi *Mikašio* (Mikasze) ežere. 

### Penktasis trasos ruožas

Trasos ruožas prasideda Mikašuvkos kaime ir baigiasi Plaskų kaime. Trasa visą laiką eina Augustavo kanalu. Praeina pro Perkučo šliuzą tada Panievo šliuzą, tada pasiekia Panievo ežerą ir praeina pro Gorčicos šliuzą ir pasiekia Plaskų kaimą. Šiame trasos ruože gausu stovyklaviečių.

### Šeštasis trasos ruožas

Trasos ruožas prasieda Plaskų kaime ir baigiasi prie Svobodos šliuzo. Trasa eina Augustavo kanalu, kerta Sirvo ežerą. Šiame trasos ruože gausu stovyklaviečių,

### Septintasis trasos ruožas

Trasos ruožo ilgis apie 10 km, prasideda nuo Svobodos šliuzo ir baigiasi Augustavo mieste. Trasa eina per Studzieničnės ežerą, Bžozovų Grondo draustinį, tada praeina pro Pževiežo šliuzą, Balčio ežerą ir galiausiai pasiekia Mėtos ežerą, kuris yra šalia Augustavo miesto. Baigus trasą galima toliau keliauti Bebro upe arba Bliznos upe.

## Šaltiniai

* Aprašymas apie Juodosios Ančios upę;
* Aprašymas apie kajakų trasą;
* Trasos tinklalapis ;
* Suvalkijos tinklalapio aprašas apie trasą .

## Literatūra

* Praca Zbiorowa. oprac. red. Zofia Siewak-Sojka: Suwalszczyzna i Podlasie. Przewodnik kieszonkowy. Bielsko-Biała: Wydawnictwo Pascal, 2006 m., s. 144. ISBN 978-83-7304-672-6.